আমাদের ন্যাশনাল এসেম্বলী বসবে-আমরা সেখানে শাসনতন্ত্র তৈরি করবো-এদেশের মানুষ অর্থনৈতিক, রাজনৈতিক সাংস্কৃতিক মুক্তি পাবে। কিন্তু দুঃখের বিষয় আজ দুঃখের সঙ্গে বলতে হয়-২৩ বৎসরের ইতিহাস-বাংলার মানুষের করুণ আর্তনাদের ইতিহাস। ২৩ বৎসরের ইতিহাস-বাংলার মানুষের রক্তের আর্তনাদের ইতিহাস। ২৩ বৎসরের ইতিহাস-এদেশের মুমূর্ষু নরনারীর রক্ত দিয়ে রাজপথ রঞ্জিত করার ইতিহাস। ১৯৫২ নালে রক্ত দিয়েছি-১৯৫৪ সালে নির্বাচনে জয়লাভ করেও আমরা গদিতে বসতে পারি নাই-১৯৫৮ সালে আইয়ুব খান মার্শাল ল জারি করে ১০ বৎসর পর্যন্ত আমাদের গোলাম করে রেখেছে-১৯৬৬ সালে ৬ দফার আন্দেলনে আমার ছেলেদের গুলি করে হত্যা করা হয়েছে।’ এভাবে পাকিস্তানি শাসক ও শোষক গোষ্ঠির ২৩ বছরের শোষণের করুণ ইতহাস এবং বাঙালি জাতির ওপর বঞ্চনার বিবরণ তুলে ধরে বঙ্গবন্ধু শেখ মুজিবুর রহমান বাঙালি জাতির মুক্তির আকাঙ্খা তুলে ধরে পাকিস্তানি শাসক গোষ্ঠির উদ্দেশে কঠিনতম হুঁশিয়ারি উচ্চারণ করে বলেন, ‘আর যদি একটি গুলি চলে, আর যদি আমার লোকদের ওপর হত্যা করা হয়-তাহলে তোমাদের ওপর কাছে আমার অনুরোধ রইলো-প্রত্যেক ঘরে ঘরে দূর্গ গড়ে তোলো-তোমাদের যা কিছু আছে-তাই নিয়ে প্রস্তুত থাকো। মনে রাখ বা রক্ত যখন দিয়েছি-রক্ত আরো দেবো-এদেশের মানুষকে মুক্ত করে ছাড়বো ইনশাল্লাহ।’ বাঙালির হাজার বছরের সংগ্রাম আর আন্দোলনের চূড়ান্ত অধ্যায়ে এসেই বঙ্গবন্ধু শেখ মুজিবুর রহমান স্বাধীনতার ডাক দিলেন বাঙালি জাতিকে। কিন্তু ১০ লাখ মানুষের এই সমুদ্র যাতে নিজ নিজ ঘরে ফিরে গিয়ে মুক্তিযুদ্ধের চূড়ান্ত লড়াই পরিকল্পিতভাবে শুরু করতে পারে-সে জন্য কিছুটা সময় দিয়ে বললেন-‘আমি যুিদ হুকুম দেবার নাও পারি-তোমরা রাস্তা ঘাট-যা যা আছে সবকিছু বন্ধ করে দেবে।’ তারপর তিনি উচ্চারণ করলেন বাঙালি জাতির সেই হাজার বছরের শ্রেষ্ঠ উচ্চারণ-শ্রেষ্ঠ ঘোষণা-‘এবারের সংগ্রাম-আমাদের মুক্তির সংগ্রাম-এবারের সংগ্রাম-সংগ্রাম।’ সেই থেকে স্বাধীনতা শব্দটির সঙ্গে বাঙালি জাতি একাত্ম হলো। এরপর আর বাঙালি জাতিকে ফিরে তাকাতে হয়নি-বাঙালি জাতি পেয়ে মুক্তিযুদ্ধের দিক নির্দেশনা।